Es relaten els elements destacats de les noves reclamacions rebudes des del Ple de la setmana que van dels números 238/2017 a 241/2017 i els darrers tràmits duts a terme de les 41 reclamacions presentades la setmana anterior.
Es comenta l'esmena de documentació que ha presentat l'entitat reclamant de la Reclamació 198/2017 i les actuacions a dur a terme en relació amb les noves reclamacions.
Així mateix, el senyor Josep Mir informa que la sessió de mediació corresponent a l'expedient 132/2017 va finalitzar sense acord de les parts i que la ponència de la resolució és assumida pel senyor Oriol Mir.
Proposta de resolució de finalització de la Resolució 87/2017 per pèrdua d'objecte
El senyor Josep Mir, ponent d'aquesta Proposta de resolució, exposa que durant la tramitació d'aquesta procediment de reclamació davant la GAIP s'ha produït el lliurament extemporani de la informació reclamada.
El senyor Oriol Mir formula esmenes tècniques al text que seran recollides pel ponent en el text definitiu de la resolució.
Proposta de resolució d'estimació de la Reclamació 129/2017
El senyor Oriol Mir, ponent d'aquesta Proposta de resolució, exposa els elements més destacats relatius a la tramitació i a la informació demanada que coincideix amb una altra reclamació interposada davant la Comissió també contra l'Ajuntament de Les Borges Blanques que tanmateix, es tramita mitjançant el procediment de mediació, la Reclamació 183/2017.
La senyora Elisabet Samarra exposa les seves consideracions sobre el supòsit plantejat però no es formulen esmenes al text.
Proposta de resolució de finalització de la Reclamació 130/2017 per pèrdua d'objecte
El senyor Oriol Mir, ponent de la Proposta de resolució, exposa el desenvolupament de la tramitació d'aquest procediment, vinculat amb l'objecte de la Reclamació 47/2017 que es va resoldre mitjançant la Resolució 100/2017, de 28 de març de la Comissió.
El ponent exposa que s'ha produït un canvi de criteri per part del Departament d'Interior en relació amb el lliurament de la informació sol·licitada durant la tramitació d'aquest procediment davant la GAIP i ha subministrat a la persona reclamant de forma extemporània la informació pública reclamada i és per això, que finalitza per pèrdua sobrevinguda de l'objecte de la reclamació.
Proposta de resolució d'estimació de la Reclamació 131/2017
El ponent d'aquesta Proposta de resolució, el senyor Oriol Mir, exposa els elements més destacats de la tramitació d'aquest procediment, durant la qual s'ha lliurat part de la informació sol·licitada a la persona reclamant.
Correspon tanmateix, estimar el dret d'accés de la persona reclamant a la informació que no li ha estat subministrada.
Proposta de resolució d'estimació de les Reclamacions 136/2017, 137/2017 138/2017 i 139/2017
La ponent, la senyora Elisabet Samarra, exposa la tramitació d'aquestes quatre reclamacions que han seguit tramitacions una mica diferenciades però que es resolen de forma acumulada tenint en compte la identitat de les parts.
El senyor Josep Mir i el senyor Oriol Mir formulen observacions al text de la Proposta que seran incorporades per la ponent en el text definitiu.
Proposta de resolució de finalització de la Reclamació 141/2017 per desistiment
El senyor Manuel Ibarz, ponent d'aquesta Proposta de resolució, exposa el supòsit en què s'ha produït una reclamació prematura, atès que es va interposar abans de la data de finalització del termini que l'administració reclamada tenia per resoldre.
Es debaten alguns elements de la Proposta de resolució per part de tots els membres i es formulen observacions al text per part de la senyora Elisabet Samarra i el senyor Josep Mir.
Valoració de les al·legacions dels extreballadors de TMB
El Josep Mir, ponent de la Proposta d'acord de valoració de les al·legacions dels extreballadors de Transports Metropolitans de Barcelona (TMB) n'exposa el seu contingut a la resta de membres del Ple.
La presidenta de la Comissió, la senyora Elisabet Samarra informa que el proper divendres farà lliurament a la presidenta del Parlament de Catalunya de la Memòria 2016 de la Comissió en compliment de les previsions de la Llei i que resta pendent establir una data per a la seva presentació al Síndic de Greuges.
El senyor Oriol Mir, representant de la Comissió a la Comissió Nacional d'Accés, Avaluació i Tria Documental informa del contingut del darrer Ple que va tenir lloc el passat dilluns dia 29 de maig de 2017.